open-index/open-wikipedia-markdown huggingface dataset:
கலிப்

**கலிப்** (; ) இயற்பெயர் "மிர்சா ஆசத்துல்லா பய்க் கான்" (உருது: ; ) (27 டிசம்பர் 1797 – 15 பிப்ரவரி 1869) என்பவர் முகலாயப் பேரரசின் கடைசி ஆண்டுகளில் ஒரு முக்கியமான உருது மற்றும் பாரசீக மொழிக் கவிஞர் ஆவார். இவர் முகலாயச் சகாப்தத்தின் கடைசிப் பெரிய கவிஞர் ஆவார். இவர் இந்தியா மற்றும் பாக்கித்தானில் மட்டும் அல்லாது இந்தி மொழி பேசும் புலம்பெயர்ந்தோரின் நடுவிலும் பிரபலமானவராக உள்ளார். இவரது வாழ்நாளில் முகலாயப் பேரரசு மறையத் தொடங்கியது. பிரித்தானியாவால் இடமாற்றம் செய்யப்பட்டது. கடைசியாக 1857ல் சிப்பாய்க் கிளர்ச்சியின் தோல்விக்குப் பிறகு பதவி இறக்கப்பட்டது. இதைப் பற்றியும் இவர் எழுதியுள்ளார்.

## வாழ்க்கை

 
இவர் அய்பக் துருக்கியர்களின் வழிவந்தவர் ஆவார். அய்பக் துருக்கியர்கள் செல்ஜுக் மன்னர்களின் வீழ்ச்சிக்குப் பிறகு சமர்கந்திற்கு இடம்பெயர்ந்தனர். இவரின் தந்தைவழி தாத்தா மிர்சா கோகன் பய்க் கான் ஒரு செல்ஜுக் துருக்கியர் ஆவார். அவர் அகமது ஷாவின் (1748-54) ஆட்சிக்காலத்தின்போது சமர்கந்தில் இருந்து இந்தியாவிற்குக் குடிபெயர்ந்தார். லாகூர், தில்லி மற்றும் ஜெய்ப்பூர் ஆகிய இடங்களில் பணியில் இருந்தார். பகசு (புலந்சாகர், உ.பி.) துணை மாவட்டம் அவருக்கு வழங்கப்பட்டது. அவர் கடைசியாக ஆக்ரா, உ.பி.யில் குடியேறினார். அவருக்கு நான்கு மகன்கள் மற்றும் மூன்று மகள்கள் இருந்தனர். மிர்சா அப்துல்லா பய்க் கான் மற்றும் மிர்சா நசுருல்லா பய்க் கான் ஆகியவை அவரது இரண்டு மகன்களின் பெயர்கள் ஆகும். கலிப்பின் தந்தையான மிர்சா அப்துல்லா பய்க் கான் இவரது தாயான காஷ்மீர் இன இசாத்-உத்-நிசா பேகத்தைத் திருமணம் செய்து கொண்டார். பிறகு இருவரும் அவரது மாமனாரின் இல்லத்தில் வசித்தனர். இவரின் தந்தை முதலில் லக்னோ நவாப்பிடமும் பிறகு ஐதராபாத் நிசாமிடமும் பணியாற்றினார். 1803ல் அல்வரில் நடந்த போரில் இறந்தார். ராஜ்கரில் (அல்வர், இராஜஸ்தான்) புதைக்கப்பட்டார். அப்போது கலிப்புக்கு ஐந்து வயதாகி இருந்தது. இவர் முதலில் இவரது மாமா மிர்சா நசுருல்லா பய்க் கானால் வளர்க்கப்பட்டார். இவர் தன் பதிமூன்றாம் வயதில் உம்ரோ பேகத்தைத் (பெரோஸ்பூர், சிர்கா நவாப்பின் சகோதரரான நவாப் இலாஹி பக்சின் மகள்) திருமணம் செய்தார். பிறகு இவர் தன் தம்பி மிர்சா யூசுப் கானுடன் தில்லிக்கு இடம்பெயர்ந்தார். இவரது தம்பிக்கு சிறுவயதிலேயே மனப்பித்து ஏற்பட்டது. 1857 கிளர்ச்சியின் போது இவரது தம்பி இறந்தார். இவருக்குப் பிறந்த ஏழு குழந்தைகளும் சிறுவயதிலேயே இறந்தன. இவர் தனது ஒரு கடிதத்தில் திருமணத்தை இரண்டாவது சிறைதண்டனை என்று குறிப்பிட்டுள்ளார். முதல் தண்டனை என்று வாழ்க்கையைக் குறிப்பிட்டார். வாழ்க்கை என்பது வலிமிகுந்த போராட்டம், அப்போராட்டம் வாழ்க்கை முடியும்போதுதான் முடிகிறது என்ற கருத்து இவரது கவிதகளின் முக்கியமான கருத்தாக இருந்துள்ளது.

## உசாத்துணை


பகுப்பு:1797 பிறப்புகள்
பகுப்பு:1869 இறப்புகள்
பகுப்பு:இந்திய முஸ்லிம்கள்
பகுப்பு:முகலாயப் பேரரசு
200 ரூபாய் பணத்தாள் (இந்தியா)

**இந்திய 200 ரூபாய் பணத்தாள்** ( **Indian 200-rupee note** (₹200) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். 2016 இந்திய ரூபாய்த் தாள்களின் பண மதிப்பு நீக்க  நடவடிக்கைக்குப் பிறகு இந்திய ரிசர்வ் வங்கியானது ஐந்து புதிய பணத்தாள்களை வெளியிடுவதாக அறிவித்தது அவை-- ₹2,000, ₹500, ₹200, ₹50,₹100 ஆகும்..

நாணய வகைகளை தீர்மானிக்க, இந்திய ரிசர்வ் வங்கி, 1-2-5 தொடர் என்று அழைக்கப்படும் ரெனால்ட் தொடரை பின்பற்றுகிறது.  1-2-5 தொடரின், அடுத்த தொகுதியான  'பத்துகள்' அல்லது 1:10 விகிதம் 3, படி நிலைகளாக, அதாவது 2, 5-, 10-, 20-, 50-, 100-, 200-, 500-, 1,000, . முதலியனவற்றில்  200-ரூபாய் பணத்தாள் விடுபட்டுள்ளதாக இந்திய ரிசர்வ் வங்கி விவரித்து உள்ளது.   ஐரோ மற்றும் பிரித்தானிய பவுண்டு ஆகியவை ரெனால்ட் தொடரில்  மிகவும் குறிப்பிடத்தக்க பணத்தாள் மற்றும் நாணயங்களாகும், அவை 1-2-5 தொடரில் வரிசைப்படுத்தப்பட்டுள்ளன இதையே இந்திய ரூபாயிக்கும் அடிப்படையாக கொள்ளப்பட்டுள்ளது. 2017 மார்ச்சில், ₹ 200 பணத்தாளை  அறிமுகப்படுத்த முடிவு செய்யப்பட்டது இந்த முடிவு இந்திய ரிசர்வ் வங்கியால் நிதி அமைச்சகத்தின் ஆலோசனையின்  மூலம் எடுக்கப்பட்டது.. குடிமக்கள் எளிதில் பரிவர்த்தனை செய்ய உதவும் ₹ 200 பணத்தாள்களை அறிமுகப்படுத்துவது குறித்து இந்திய அரசு  ஆய்வு செய்தது. 2017 சூனில், ₹ 200 பணத்தாளின் புகைப்படம் முகநூல் மற்றும் வாட்சப் போன்ற சமூக ஊடக தளங்களில் வேகமாக பரவியது. மகாத்மா காந்தி புதிய வரிசை 200 ரூபாய் பணத்தாள் வரிசையை இந்திய ரிசர்வ் வங்கி  அறிவித்தது,  இந்திய ரிசர்வ் வங்கியின் ஆளுநர் டாக்டர் உர்ஜீத் ஆர். பட்டேல், **2017 ஆகஸ்ட் 17**அன்று கையெழுத்திட்டார்.  இந்தியாவில் எல்லா இடங்களிலும் 200 ரூபாய் நோட்டுகள் இன்னும் புழக்கத்தில் விடப்படவில்லை.

## புழக்கம்
இந்திய ரிசர்வ் வங்கி புதிய 200 ரூபாய் நோட்டுகள் 2017 செப்டம்பர் 25 முதல் புழக்கத்தில் இருக்கும் என்று அறிவித்தது.

## மேலும்காண்க
* இந்திய 2000 ரூபாய் தாள்
* 50 ரூபாய் பணத்தாள்
* 2016 இந்திய ரூபாய்த் தாள்களின் பண மதிப்பு நீக்கம்

## மேற்கோள்கள்

பகுப்பு:இந்திய பணத்தாள்கள்
டாங்யீ

**டாங்யீ** மியான்மரின் ஷான் மாநிலத்தின் தலைநகரம் மற்றும் அந்த மாநிலத்தின் மிகப்பெரிய நகரம். கடல் மட்டத்திலிருந்து 4,712 அடிகள் உயரத்தில் சவேன்யாங் மற்றும் இன்லே ஏரியின் வடக்கே மயீலாட் பிராந்தியத்தில் அமைந்துள்ளது.  டாங்யீ நகரம் மியான்மரின் ஐந்தாவது மிகப்பெரிய நகரம்.  2014 ஆம் ஆண்டின் மக்கள்தொகை கணக்கின்படி இந்நகரத்தில் சுமார் 380,665 மக்கள் வாழ்கிறார்கள். ஆண்டுதோறும் டஸாங்மோண் (பர்மிய நாட்காட்டியில் இது எட்டாவது மாதம்) மாதத்தில் வரும் முழு நிலவு நாளில் நடத்தப்படும் வெப்பக் காற்று பலூன் திருவிழாவிற்கு இந்த நகரம் புகழ்பெற்றுள்ளது.  

## பெயர்க்காரணம்
டாங்யீ என்ற பெயரின் பொருள் பர்மிய மொழியில் "பெரிய மலை" என்று பொருள்படும், இது நகரத்தின் கிழக்கே, ஷான் மலைத்தொடர் அமைப்பின் ஒரு பகுதியில் அமைந்திருப்பதால் இந்தப் பெயரைப் பெற்றது. இந்த மலைதொடரின் உயரமான முனைப்பகுதியை டாங்-சுன் அல்லது "கூர்முனை" என்றழைக்கப் படுகிறது. இந்த முனை *பாயா-டாங்* என்ற பெயரில் அறியப்படுகிறது.

## வரலாறு
பிரித்தானியர்களின் ஆக்கிரமிப்பின் போது, இந்த நகரம் தெற்கு ஷான் மாநிலங்களின் தலைநகரமாக மாறியது. டாங்யீயின் நவீன வளர்ச்சி 1894 ஆம் ஆண்டில் தொடங்கியது, ஆங்கிலேயர்கள் தங்கள் நிர்வாக அலுவலகங்களை மயிங் டாங்கிலிருந்து  இன்லே 
ஏரியின் கிழக்கு கடற்கரையில் இருந்து டாங்யீ நகரத்தின் புவியியல் அமைப்பின் காரணங்களுக்காக தலைநகரமாக மாற்றினர்.

## மேலும் பார்க்க
* ஷான் மாநிலம்
* மியான்மரின் நிர்வாகப் பிரிவுகள்

## மேற்கோள்கள்

பகுப்பு:பர்மிய நகரங்கள்
ராஜ் நிவாஸ் புதுச்சேரி

thumb|ராஜ் நிவாஸ் (ஆளுநர் மாளிகை புதுச்சேரி நுழைவுவாயில் )
thumb|ஆளுநர் மாளிகை புதுச்சேரி  1900
ராஜ் நிவாஸ் அல்லது ஆளுநர் மாளிகை புதுச்சேரி என்பது புதுச்சேரி ஒன்றிய பிரதேசத்தின் தலைநகரமான புதுச்சேரியில் அமைந்துள்ளது. புதுச்சேரி ஒன்றிய பிரதேசத்தின் துணைநிலை ஆளுநர் அதிகாரப்பூரவ அரசாங்க வசிப்பிடம் ஆகும். முற்காலத்தில் பிரெஞ்சு இந்தியா அரசாங்கத்தின் ஆளுநர்களின் அரசாங்க வசிப்பிடமாக இவ்விடம் இருந்துள்ளது. பிரெஞ்சு மற்றும் இந்தியா கட்டிட கலை இங்கு காணலாம்.

## பொதுமக்கள் பார்வைக்கு திறக்கும் நேரம் மற்றும் பார்வையிடுவதற்கான கட்டுப்பாடுகள்
01  மே  2017 முதல் பொதுமக்கள் திங்கள் முதல் சனி வரை தினமும்.முன்பதிவு செய்தவர்கள் சோதனைக்கு பிறகு ஆளுநர் மளிகை காண அனுமதிக்க படுகின்றனர்
இணைய முன்பதிவுக்கு ஆளுநர் மளிகை இணையதளத்தின் தனியாக ஒரு பக்கம் அமைக்க பட்டுள்ளது.
#வெளிநாடுகளில் இருந்து வரும் பார்வையாளர்கள் தங்கள் நாட்டு அரசால் வழங்கப்பட்ட மெய்யான பாஸ்போர்ட் கொண்டுவருவது கட்டாயம்.
#அணைத்து பார்வையாளர்களும் தங்கள் உருவம் பதித்த மெய்யான அடையாள அட்டை வைத்திருப்பத்து கட்டாயம்.
# கைப்பை, கைபேசி, உணவுப்பொருட்கள் கொண்டுசெல்ல தடை உள்ளது.

## ராஜ் நிவாஸ் இனையதளம்
புதுச்சேரி ஒன்றிய பிரதேச மக்கள் ஆளுநரை சந்திப்பதற்கும் தங்கள் குறைகளை எடுத்துரைக்கவும் மக்கள் அரசாங்கத்தை அணுக ஒரு இணைப்புப்பாலமாக  இணையதளம் அமைக்கப்பட்டது. இவ்விணையத்தளத்தில் முன்னாள் ஆளுநர்கள், ஆளுநருமாளிகை தொடர்புகொள்ள தேவையான தபால் முகவரி, மின்னஞ்சல், வாட்சப் செயலி என் இதில் கொடுக்கப்பட்டுள்ளது. 13 ஏப்ரல் 2017 ஆம் ஆண்டு ஆளுநர் முனைவர் கிரண் பேடி அவர்களால் இணையத்தளம் தொடங்கப்பட்டது.

## வெளிஇனைப்புகள்
*http://indiatoday.intoday.in/story/bedi-launches-official-raj-nivas-website/1/928488.html
*https://rajnivas.py.gov.in

## மேற்கோள்கள்

*
விளாச்சேரி ஐயப்பன் திருக்கோயில், மதுரை

**விளாச்சேரி ஐயப்பன் திருக்கோயில்** என்பது தமிழ்நாடு மாநிலத்தில் மதுரை மாவட்டத்தின் விளாச்சேரி நகரில்  அமைந்துள்ளது. சிருங்கேரி ஸ்ரீஅபிநவ வித்யாதீர்த்த சுவாமிகளின் நல்லாசியுடன், மதுரை ஐயப்பா சேவா சங்கத்தினரால் உருவாக்கப்பட்டுள்ளது இக்கோயில்.

## அமைவிடம்
கடல் மட்டத்திலிருந்து சுமார் 188 மீட்டர் உயரத்தில்,  என்ற புவியியல் ஆள்கூறுகள் கொண்டு விளாச்சேரி ஐயப்பன் கோயில் அமையப் பெற்றுள்ளது.
## திருவிழா
பங்குனி உத்திரம், ஆனி உத்திரம் (ஐயப்பன் பிரதிட்டை செய்யப்பட்ட நாள்), மார்கழி ஆறாட்டு விழா, நவராத்திரி, விநாயகர் சதுர்த்தி, சித்திரை விஷு மற்றும் தை முதல் நாள் ஆகியவை இக்கோயிலில் சிறப்பாகக் கொண்டாடப்படுகின்றன.

## திறக்கும் நேரம்
காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## பிரார்த்தனை
கல்வியில் சிறந்து விளங்க, திருமணத் தடை நீங்க, குழந்தை பாக்கியம் பெற பக்தர்கள் இக்கோயிலில் பிரார்த்தனை செய்கின்றனர்.

## சிறப்பு
ஐயப்பன் மேற்கு நோக்கி அருள்பாலிக்கிறார்.

## மேற்கோள்கள்

## வெளி இணைப்புகள்
* GeoHack - விளாச்சேரி ஐயப்பன் திருக்கோயில், மதுரை

பகுப்பு:மதுரை மாவட்டத்திலுள்ள ஐயப்பன் கோயில்கள்
சொல்லொப்புமை

மொழியியலில், **சொல்லொப்புமை** என்பது, எந்த அளவுக்குக் குறித்த இரு மொழிகளின் சொற்கள் ஒத்திருக்கின்றன என்பதைக் குறிக்கும் அளவீடு ஆகும். சொல்லொப்புமை 1 (அல்லது 100%) ஆக இருப்பது இரண்டு மொழிச் சொற்களும் முழுமையாக ஒத்திருப்பதைக் குறிக்கும். சொல்லொப்புமை 0 ஆக இருந்தால் அம்மொழிகளில் பொதுச் சொற்கள் எதுவும் இல்லை என்பது பொருள்.

சொல்லொப்புமையை வரையறுப்பதற்குப் பல வழிகள் உள்ளன. பயன்படுத்து வழியைப் பொறுத்து விளைவும் மாறுபடும். எடுத்துக்காட்டாக, எத்னொலோக்கின் கணிப்பீட்டு முறையில் தரப்படுத்தப்பட்ட சொற்பட்டியல்களைப் பயன்படுத்தி இரு மொழிகளிலும் வடிவமும், பொருளும் ஒத்தவையாக உள்ள சொற்கள் கணக்கிடப்படுகின்றன. இம்முறையைப் பயன்படுத்தி ஆங்கில மொழியை மதிப்பீடு செய்தபோது அது செருமன் மொழியுடன் 60% சொல்லொப்புமையும், பிரெஞ்சு மொழியுடன் 27% சொல்லொப்புமையும் கொண்டிருக்கக் காணப்பட்டது.

சொல்லொப்புமையை இரு மொழிகளுக்கிடையே உள்ள இனத்தொடர்பின் அளவை மதிப்பிடுவதற்கும் பயன்படுத்த முடியும். 85% க்கு மேற்பட்ட சொல்லொப்புமை, ஒப்பிடப்பட்ட இரு மொழிகளும் பெரும்பாலும் தொடர்புள்ள கிளைமொழிகள் என்பதைக் காட்டும்.

சொல்லொப்புமை இரு மொழிகளிடையேயான புரியும்திறனைக் காட்டும் குறியீடுகளுள் ஒன்று மட்டுமே. புரியும்திறனானது உருபனியல், ஒலியியல், தொடரியல் ஒப்புமைகளிலும் தங்கியுள்ளது. சொற்பட்டியல் வேறுபாடுகளும் சொல்லொப்புமையில் மாற்றத்தை ஏற்படுத்தக்கூடும். எடுத்துக்காட்டாக, பண்பாடு சார்ந்த சொற்களைப் பொறுத்தவரை ஆங்கிலத்துக்கும் பிரெஞ்சுக்கும் இடையிலான சொல்லொப்புமையின் அளவு குறிப்பிடத்தக்கது. ஆனால் அடிப்படைச் சொற்களைப் பொறுத்தவரை இது மிகவும் குறைவு. புரியும் திறனைப் போலன்றி சொல்லொப்புமை சமச்சீரானதாகவே இருக்க முடியும்.

## இந்திய-ஐரோப்பிய மொழிகள்
எத்னொலோக் சேகரித்து வெளியிட்டபடி சில இந்திய-ஐரோப்பிய மொழி இணைகளுக்கு இடையிலான சொல்லொப்புமைப் பெறுமானங்களைக் கீழுள்ள அட்டவணை காட்டுகின்றது.

(ஆங்கில. - ஆங்கிலம், இத்தாலி. - இத்தாலியம், போர்த்து. - போர்த்துக்கேயம், ரோமானி. - ரோமானியம், சார்டினி. - சார்டினியம், எசுப்பா. - எசுப்பானியம்)

## மேற்கோள்கள்

பகுப்பு:மொழியியல்
500 ரூபாய் பணத்தாள் (இந்தியா)

**இந்திய 500 ரூபாய் பணத்தாள்** (**Indian 500-rupee banknote** (500) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். தற்போது புழக்கத்தில் உள்ள ₹500 பணத்தாளானது 2016 நவம்பர் 10 இல் இருந்து புழக்கத்தில் இருந்து வருகிறது. இது  மகாத்மா காந்தி புதிய வரிசையின் ஒரு பகுதி ஆகும். இதற்கு முந்தைய  மகாத்மா காந்தி வரிசை  பணத்தாளானது 1997 அக்டோபர் முதல் 2016 நவம்பர்வரை புழக்கத்தில் இருந்தது, அவை  2016 நவம்பர் 8 இல் செல்லாதவை ஆக்கப்பட்டன. 2017 சூன் 13  அன்று, ரிசர்வ் வங்கி விரைவில் புதிய  500 ரூபாய் பணத்தாள் வெளியிடப்படும் என அறிவித்தது.

## வரலாறு
₹500 பணத்தாளானது இந்திய ரிசர்வ் வங்கியால் 1987 அக்டோபரில் அறிமுகம் செய்யப்பட்டது. பணவீக்கத்தின் காரணமாக அதிகரித்து வரும் பணப்புழக்கத்தினால் இது அறிமுகம் செய்யப்பட்டது. இந்த பணத்தாளில் குறிப்பிடத்தக்க வகையில்இந்திய தேசிய இலச்சினையான, சாரனாத் சிங்க உருவத்துக்கு பதிலாக மகாத்மா காந்தியின் உருவப்படம் இடம்பெற்றது.  இந்த வடிவமைப்பின் புகழானது மற்ற இந்திய ரூபாய் நோட்டுகளின் மறுவடிவத்திற்கு வழிவகுத்தது, அது முதல் மகாத்மா காந்தி வரிசை ரூபாய் நோட்டுகள் அறிமுகப்படுத்தப்பட்டன.

2016 நவம்பர் 8 அன்று இந்திய பிரதமர் நரேந்திர மோடி இந்தியாவில் ஊழலுக்கு எதிராக போராடுவதற்கும், கள்ள நோட்டு பிரச்சனையை தீர்ப்பதற்கும் மகாத்மா காந்தி வரிசை 500 ரூபாய் பணத்தாளை செல்லாததாக அறிவித்தார்.   2016 நவம்பர் 10 அன்று, முந்தைய பணத்தாள்களுக்கு மாற்றாக புதிய 500 ரூபாய் நோட்டுகளாக மகாத்மா காந்தி புதிய வரிசை பணத்தாளாக மாற்றப்பட்டன.

## மகாத்மா காந்தி புதிய வரிசை

### வடிவம்
500 பணத்தாளின் மகாத்மா காந்தி புதிய வரிசை பணத் தாளானது 66மிமீ x 150மிமீ அளவில், சாம்பல் நிறத்தில், முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. தாளின் பின்புறத்தில் இந்திய மரபுச் சின்னமான செங்கோட்டை, மற்றும்  தூய்மை இந்தியா இயக்கத்தின் சின்னம் ஆகியவை இடம்பெற்றுள்ளன.

## மகாத்மா காந்தி வரிசை
500 பணத்தாளின் மகாத்மா காந்தி வரிசை தாளானது  167 × 73&nbsp;மிமீ&nbsp;அளவில்&nbsp;அரஞ்சு-மஞ்சள் நிறத்தில், முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. பின்பக்கம்உப்பு சத்யாகிரகத்தை சித்தரிக்கும் படம் இடம்பெற்றுள்ளது.

2011 இக்குப் பிறகு, வெளியிடப்பட்ட 500 ரூபாய் பணத்தாளில் புதிய இந்திய ரூபாய்க் குறியீடான  சின்னம்]] இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச் 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.

## மொழிகள்
மற்ற இந்திய ரூபாய் நோட்டுகள் போல 500 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.

## மேற்கோள்கள்

பகுப்பு:இந்திய பணத்தாள்கள்
ஐயப்பன் கோயில், கோயம்புத்தூர்

**ஐயப்பன் கோயில், கோயம்புத்தூர் ** தமிழ்நாட்டின் கோயம்புத்தூர் நகரில் சித்தாப்புதூரில்  அமைந்துள்ளது.

## அமைவிடம்
கடல் மட்டத்திலிருந்து சுமார் 444 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°01'15.1"N, 76°58'22.3"E (அதாவது, 11.020866°N, 76.972866°E) ஆகும்.

## மூலவர்
left|100x150px|thumb|நுழைவாயில்
மூலவர் மணிகண்டன், சக்கரத்தின்மீது அமர்ந்தபடி சின் முத்திரையுடன் உள்ளார். கேரள முறைப்படி இங்கு விநாயகர், பகவதி, சிவன், குருவாயூரப்பன், முருகன் ஆகியோருக்கான சன்னதிகள் உள்ளன. நவக்கிரக சன்னதியும் இக்கோயிலில் உள்ளது.  இக்கோயிலை இரண்டாவது சபரிமலையாக பக்தர்கள் கருதுகிறார்கள். சபரிமலையில் நடத்தப்பெறுவது போலவே பூசைகளும், சமய விழாக்களும் இங்கு கொண்டாடப்படுகின்றன. பக்தர்கள் குழுவாக இணைந்து ஐயப்பனுக்காக ஒரு தனி கோயில் அமைக்க 1946 இல் திட்டமிட்டனர். இருப்பினும் 24 மார்ச் 1969 இல் இக்கோயிலின் குடமுழுக்கு நடைபெற்றது. 1972இல் கொடி மரம் அமைக்கப்பட்டது. பின்னர் அதற்கு தங்க முலாமிடப்பட்டது. இவ்வாறான ஓர் அமைப்பை தமிழ்நாட்டில் இங்கு மட்டுமே காணமுடியும்.

## திருவிழா
பிரதோஷம், ஏகாதசி, கிருத்திகை, சிவராத்திரி ஆகியவை இக்கோயிலில் கொண்டாடப்படுகின்ற விழாக்களாகும். 

## திறக்கும் நேரம்
காலை 5,00 மணி முதல் 10.00 மணி வரை, மாலை 4.00 மணி முதல் இரவு 8.00 மணி வரை திறந்திருக்கும்.  

## மேற்கோள்கள்

## வெளி இணைப்புகள்
* சித்தாபுதூர் ஐயப்பன் கோயில், கோயம்புத்தூர், ஆன்மீகத் தகவல்கள், புதுயுகம் டிவி, 3 ஆகஸ்ட் 2017
* சித்தாபுதூர் ஐயப்பன் கோவிலில் மாலை அணிந்து விரதத்தை தொடங்கிய பக்தர்கள், நியூஸ்18, 17 நவம்பர் 2021
* ஐயப்பன் ஆறாட்டு, ஐயப்பன் கோயில், சித்தாபுதூர், கோவை, ஆலய மகிமை, 6 ஏப்ரல் 2022

பகுப்பு:கோயம்புத்தூர் மாவட்டத்திலுள்ள ஐயப்பன் கோயில்கள்
நங்கநல்லூர் ஐயப்பன் கோயில்

**நங்கநல்லூர் ஐயப்பன் திருக்கோயில்** தமிழ்நாட்டின்  செங்கல்பட்டு  மாவட்டம், தாம்பரம் வட்டம்,  நங்கநல்லூரில் அமைந்துள்ளது.

## அமைவிடம்
கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'09.7"N, 80°11'43.6"E (அதாவது, 12.986015°N, 80.195442°E) ஆகும்.

## திருவிழா
கார்த்திகை மாதம்
## திறக்கும் நேரம்
காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## பிரார்த்தனை

### தலசிறப்பு
கார்த்திகை மாதம் அனைத்து நாட்களிலும் சூரியக்கதிர்கள் ஐயப்ப ஸ்வாமி மேல் விழுகிறது. 
## வெளி இணைப்புகள்
* கோயில் பற்றி தினமலர் நாளிதழில்

பகுப்பு:செங்கல்பட்டு மாவட்டத்திலுள்ள ஐயப்பன் கோயில்கள்
இலங்கை பொதுசன முன்னணி

**இலங்கை பொதுசன முன்னணி** (*Sri Lanka Podujana Peramuna*, **சிறீலங்கா பொதுஜன பெரமுன**, SLPP), என்பது இலங்கையின் ஓர் அரசியல் கூட்டணி ஆகும். முன்னாளில் சிறிய கட்சிகளாக இருந்த *இலங்கை தேசிய முன்னணி*, *நமது இலங்கை சுதந்திர முன்னணி* ஆகிய கட்சிகள் 2016 இல் இலங்கை பொதுசன முன்னணி என்ற பெயரில் இணைந்தன. இக்கூட்டணியில் முன்னாள் அரசுத்தலைவர் மகிந்த ராசபக்சவிற்கு ஆதரவான ஐக்கிய மக்கள் சுதந்திரக் கூட்டணியின் சில உறுப்பினர்களும் இணைந்தனர். இம்முன்னணியின் நிறுவனத் தலைவர் ஜி. எல். பீரிஸ் ஆவார். 2019 ஆகத்து 11 இல் மகிந்த ராசபக்ச தலைவரானார்.

## வரலாறு
### இலங்கை தேசிய முன்னணி
இலங்கை தேசிய முன்னணி (*Sri Lanka Jathika Peramuna*, *Sri Lanka National Front*, SLNF) 2001 நாடாளுமன்றத் தேர்தலில் 15 தேர்தல் மாவட்டங்களில் போட்டியிட்டு, மொத்தம் 719 வாக்குகளை மட்டும் பெற்று எந்த இடங்கலையும் கைப்பற்றவில்லை. 2004 நாடாளுமன்றத் தேர்தலில் 17 மாவட்டங்கலில் போட்டியிட்டு மொத்தம் 493 வாக்குகளை மட்டும் பெற்றது. 2010 நாடாளுமன்றத் தேர்தலில் 19 மாவட்டங்கலில் போட்டியிட்டு மொத்தம் 5,313 வாக்குகளைப் பெற்று எந்த இடங்களையும் கைப்பற்றவில்லை.

இதன் தலைவர் விமல் கீகனகே 2005 அரசுத்தலைவர் தேர்தலில் போட்டியிட்டு 6,639 வாக்குகளைப் பெற்று எட்டாவதாக வந்தார். 2015 அரசுத்தலைவர் தேர்தலில் இவர் மீண்டும் போட்டியிட்டு 1,826 வாக்குகள் பெற்று கடைசியாக (19வது) வந்தார்.

### நமது இலங்கை சுதந்திர முன்னணி
2015 இல் இலங்கை தேசிய முன்னணி நமது இலங்கை சுதந்திர முன்னணி (*Our Sri Lanka Freedom Front*, *Ape Sri Lanka Nidahas Peramuna*) எனப் பெயரை மாற்றி, சின்னத்தை துடுப்பாட்ட மட்டையில் இருந்து, பூ மொட்டிற்கு மாற்றியது.

### இலங்கை பொதுசன முன்னணி
2016 நவம்பரில் நமது இலங்கை சுதந்திர முன்னணி இலங்கை பொதுஜன முன்னணி (Sri Lanka Podujana Peramuna) என்ற பெயரில் கூட்டு எதிரணியுடன் இணைந்தது. இதன் தலைவராக முன்னாள் வெளிவிவகார அமைச்சர் ஜி. எல். பீரிஸ் (மகிந்த ராஜபக்சவின் அணி) தேர்ந்தெடுக்கப்பட்டார். சட்டத்தரணி சாகர காரியவாசம் செயலாளராகத் தேர்ந்தெடுக்கப்பட்டார். காரியவாசம் இலங்கை சுதந்திரக் கட்சியின் முன்னாள் ஒருங்கிணைப்பாளர் ஆவார். மகிந்த ராசபக்சவின் சகோதரர் பசில் ராஜபக்சவும் இக்கூட்டணியில் இணைந்து கொண்டார்.

2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் இக்கூட்டணி பூ மொட்டு சின்னத்தில் போட்டியிட்டு, மொத்தமுள்ள 340 சபைகளில் 126 உள்ளூராட்சி சபைகளைக் கைப்பற்றி பெரும் வெற்றி பெற்றது.

2019 அரசுத்தலைவர் தேர்தலில் இக்கட்சியின் சார்பில் கோட்டாபய ராஜபக்ச போட்டியிட்டு 52.25% வாக்குகள் பெற்று அரசுத்தலைவர் ஆனார். அதன் பின்னர் நடந்த 2020 நாடாளுமன்றத் தேர்தலில் 145 இடங்களைக் கைப்பற்றி பெரு வெற்றி பெற்றது.

## தேர்தல் வரலாறு

## குறிப்புகள்

## மேற்கோள்கள்

பகுப்பு:இலங்கை அரசியல் கட்சிகள்
சபாஷ் ராமு

***சபாஷ் ராமு*** 1959 ஆம் ஆண்டு வெளியான இந்திய மொழிமாற்றுத் தமிழ்த் திரைப்படமாகும். இது தெலுங்கு மொழியில் வெளியான *சபாஷ் ராமுடு* என்ற திரைப்படத்தின் தமிழாக்கம் ஆகும். சி. எஸ். ராவ் இயக்கத்தில் உருவான இத் திரைப்படத்தில் என். டி. ராமராவ், தேவிகா, ரேலங்கி, எம். என். ராஜம், கிரிஜா, டி. எல். காந்தாராவ், ஆர். நாகேஸ்வரராவ் மற்றும் பலர் நடித்திருந்தனர். கண்டசாலா இசையமைத்திருந்தார்.

## இடம்பெற்ற சில பாடல்கள்
பாடல்களை இயற்றியவர் கு. சா. கிருஷ்ணமூர்த்தி

* கலை எழில் வீசியே - ஏ. எம். ராஜா, பி. சுசீலா
* ஹலோ டார்லிங் பறந்தோடி வா - எஸ். சி. கிருஷ்ணன், ஜிக்கி
* ஓ சந்திர பிம்பம் தனைப் பாரடா - கே. ராணி
* ஜெயம் நிச்சயமடா - சீர்காழி கோவிந்தராஜன், டி. எம். சௌந்தரராஜன், பி. கே. சரஸ்வதி
* எழில் மேவும் முகுந்தனை - ஜிக்கி
* ஆரமுதே துரை ராஜா, ஆனந்த நித்ரை செய்வாய் - பி. சுசீலா
* தேவா உனைப் பணிவேன் -- பி. லீலா

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:1959 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
1000 ரூபாய் பணத்தாள் (இந்தியா)

**இந்திய 1000 ரூபாய் பணத்தாள்**  (**Indian 1000-rupee banknote** (1000) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். இது  இந்திய ரிசர்வ் வங்கியால் முதன் முதலில் 1938 இல் பிரித்தானியர் ஆட்சிக் காலத்தில் அறிமுகப்படுத்தப்பட்டது, 1946 இல் செல்லாமல் ஆக்கப்பட்டது. விடுதலைக்குப் பிறகு 1954 இல் மீண்டும் இந்த வரிசை பணத்தாளானது அறிமுகப்படுத்தப்பட்டது. 1978 சனவரி அன்று கணக்கில் வராத பணத்தை ஒழிப்பதற்காக அனைத்து உயர் மதிப்பு நோட்டுகளான 1000, 5000,  10,000 ஆகியவை செல்லாத நோட்டுகளாக அறிவிக்கப்பட்டன.

பணவீக்கம் காரணமாக புழக்கத்தில் உள்ள பணத்தாள்களின் அளவைக் கட்டுப்படுத்த, 2000 நவம்பரில் மகாத்மா காந்தி வரிசையின் ஒரு பகுதியாக, அடல் பிஹாரி வாஜ்பாயி அரசினால்  1000 ரூபாய் பணத்தாள் மீண்டும் அறிமுகப்படுத்தப்பட்டது;  2016 நவம்பர் 8 அன்று இந்திய பிரதமர் நரேந்திர மோடியால் கறுப்புப் பண ஒழிப்பு மற்றும் கள்ளப் பணப் பிரச்சனை ஆகியவற்றுக்கான தீர்வாக இந்த பணத்தாள்கள் மதிப்பிழப்பு செய்யப்பட்டன.

## மகாத்மா காந்தி புதிய வரிசை
2016 ஆம் ஆண்டு நவம்பர் 10 ஆம் தேதி, நிதி அமைச்சகத்தின் ஷக்திகந்த தாஸ், வரவிருக்கும் மாதங்களில் மகாத்மா காந்தி புதிய வரிசையில் புதிய 1000 ரூபாய் பணத்தாள்கள் வெளியிடப்படும் என்று அறிவித்தார்.

## மகாத்மா காந்தி வரிசை

### வடிவம்
1000 பணத்தாளின் மகாத்மா காந்தி வரிசை பணத் தாளானது 177 × 73&nbsp;மிமீ  அளவில் அம்பர்-சிவப்பு நிறத்தில்,  முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. பின்பக்கத்தில் எண்ணெய் ரிக்,  செயற்கைக்கோள் மற்றும் எஃகு உருக்காலை ஆகியவற்றின் கலவையான படம் இடம்பெற்றுள்ளது, இவை அனைத்தும் இந்தியப பொருளாதாரம் குறித்த சித்தரிப்புகள் ஆகும்.

2011 இக்குப் பிறகு, வெளியிடப்பட்ட 1000 ரூபாய் பணத்தாளில் புதிய இந்திய ரூபாய்க் குறியீடான சின்னம் இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச்சு  31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.

## மொழிகள்
மற்ற இந்திய ரூபாய் நோட்டுகள் போல 1000 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி,வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி,சமசுகிருதம், தமிழ், தெலுங்கு, உருது.

## மேற்கோள்கள்

பகுப்பு:இந்திய பணத்தாள்கள்
இந்திய அரசு காசாலை, ஐதராபாத்

**இந்திய அரசு காசலை, ஐதராபாத் (India Government Mint, Hyderabad)** என்பது இந்தியாவில் உள்ள நான்கு காசாலைகளில் ஒன்றாகும். இது இந்திய மாநிலமான தெலுங்கானாவில் செரல்பாலி, செகந்தராபாத் (ஐதராபாத்தின் இரட்டை நகரங்கள்) ஐ அடிப்படையாகக் கொண்டது. இந்த ஆலை  1803 ஆம் ஆண்டில்ஐதராபாத் நிஜாமின் அரசு காசாலையாக நிறுவப்பட்டது. இந்த காசாலையை நிறுவியவர்கள்   மிர் அக்பர் அலி கான் சிகந்தர் ஜாக், ஆசாப் ஜாக் III ஆகியோராவர். முதலில் ஐதராபாத் நகரின் மொகல்புரா புறநகரான சுல்தான் சஹியில் இது அமைக்கப்பட்டது. 1950 இல் இந்த ஆலை இந்திய அரசால் கையகப்படுத்தப்பட்டது. இந்த ஆலையானது 1997 ஆம் ஆண்டு  செர்லாப்பள்ளியில் உள்ள சிகந்தராபாத்தில் இப்போது உள்ள இடத்திற்கு மாற்றப்பட்டது. இந்த ஆலையில் 1, 2, 5, 10 ரூபாய் நாணயங்கள் தயாரிக்கப்படுகின்றன.

## ஆலைக் குறியீடு
ஐதராபாத் காசாலையில் தயாரிக்கப்பட்ட நாணயம் என்பதைக் குறிக்கும்விதமாக, ஐந்துமுனை நட்சத்திரச் என்ற சின்னம் (*) இந்த ஆலையில் அச்சிடப்படும் நாணயங்களில் குறிக்கப்படுகிறது.

## தயாரிப்பு
இந்த ஆலையின் ஆண்டு உற்பத்தி திறன் 700 மில்லியன் நாணயங்கள். இதை 950 மில்லியன் நாணயங்களாக உயர்த்தத் திட்டமிடப்பட்டுள்ளது. இங்கு இந்திய ரூபாய் நாணயங்கள் (1, 2, 5 & 10) அச்சிடப்படுகின்றன.

## மேற்கோள்கள்

பகுப்பு:ஐதராபாத்து
பகுப்பு:நாணயவியல்
பகுப்பு:இந்திய நாணய ஆலைகள்
ஜாய் கிரிசுப்பு

**ஜாய் ஏ. கிரிசுப்பு** *(Joy A. Crisp)* ஒரு செவ்வாய்க் கோள் புவியியலாளர் ஆவார். இவர் செவ்வாய் சார்ந்த நாசாவின் இலக்குத் திட்டங்களின் பணிக்காகப் பெயர்பெற்றவர். இவற்றில்  செவ்வாய்த் தேட்ட ஆய்வூர்திகள் தீட்டமும் செவ்வாய் அறிவியல் ஆய்வகத் திட்டமும் அடங்கும்.

## இளமையும் கல்வியும்
இவர் கொலராடோவில் உள்ள கொலராடோ இசுபிரிங்சுவில் பிறந்தார். இவர் சார்ல்டன் கல்லூரியில் புவியியலில் இளவல் பட்டம் 1979 இல் பெற்றார். இவர் பிரின்சுடன் பலகலைக்கழகத்தில் முதுவர் பட்டமும் (1981) முனைவர் பட்டமும் (1984) பெற்றார்.  Subsequently, Crisp was a postdoctoral researcher at UCLA for more than two years. Her studies involved investigating rocks from the Canary Islands under conditions similar to those within volcanoes.

## தொழில்முறைப்பணி
இவர் 1989 இல் இருந்து தாரைச் செலுத்த ஆய்வகத்தில் ஆராய்ச்சியாளராக இருந்தார். இவர் 2004 இல் இருந்து அங்கே முதன்மை அறிவியலாளராகவுள்ளார். இவர் பல திட்டங்களிலும் நாசாவின் இலக்குத்திட்டங்களிலும் பணிபுரிந்துள்ளார். இவற்றில் செவ்வய் தடங்காணியும் செவ்வாய்த் தேட்ட ஆய்வூர்திகளும் செவ்வய் அறிவியல் ஆய்வகமும் அடங்கும். இவர் செவ்வாய் ஆர்வ ஆய்வூர்தி இலக்குத்திட்டத்தில் துணைத்திட்ட அறிவியலாளர் ஆவார்.

## மேற்கோள்கள்

பகுப்பு:அமெரிக்கப் புவியியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
ஜூலியானே தால்கந்தோன்

**ஜூலியானே தால்கந்தோன்** *(Julianne Dalcanton)* ஓர் அமெரிக்க வானியலாளர் ஆவார்.

இவர் வாழ்சிங்டன் பல்கலைக்கழகத்தில் வானியல் பேராசிரியராகவும் சுலோன் இலக்கவியல் வான் அளக்கை ஆராய்ச்சியாளராகவும் உள்ளார். இவரது முதன்மையான ஆய்வு பால்வெளி உருவாக்கமும் படிமலர்ச்சியும் ஆகும்.  இவர் அபுள் விண்வெளித் தொலைநோக்கியைப் பயன்படுத்தி அருகாமைப் பால்வெளி அளக்கை கருவூலத் திட்டத்தையும் பன்னிற அபுள் ஆந்திரமேடா கருவூலத் திட்டத்தையும் வழிநட்த்தி வருகிறார்.

இவர் வால்வெள்ளியாகிய  C/1999 F2 தால்கந்தோனைக் கண்டுபிடித்தமையால் இவர் உலகப் புகழ்பெற்றார். இவர் இயற்பியல் வலைப்பதிவாகிய அண்ட வேறுபாடு எனும் இனையத் தளத்த்லும் பெயர்பெற்ரவர் ஆவார்.

## இதழில் வெளியிட்ட கட்டுரைகள்

*
*

## வெளி இணைப்புகள்
*University of Washington Profile 
*Video discussion/conversation with Dalcanton and Jennifer Ouellette on Bloggingheads.tv
*The ACS Nearby Galaxy Survey (ANGST) 

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
கிசோம்பா நடனம்

**கிசோம்பா நடனம்** (**Kizomba**) ஆப்பிரிக்கா கண்டத்தின் மேற்கில் உள்ள  அங்கோலா நாட்டில் ஆண் - பெண் இரட்டையர்கள் இசையுடன் ஆடும் ஒரு வகை நடனம் ஆகும்.  கிசோம்பா நடனம், 1970களின் முடிவில் அங்கோலாவில்  குடும்ப விருந்து நிகழ்ச்சிகளில் முதன்முதலாக ஆடப்பட்டது. 

இந்நடனம் ஆப்பிக்காவின் *செம்பா* மற்றும் *காம்பஸ்* நடனங்களிலிருந்து சில மாற்றங்களுடன் அங்கோலாவில், 1970 களின் முடிவுகளிலிருந்து குடும்ப நிகழ்ச்சிகளில் ஆடப்படுகிறது.  

ஆப்பிரிக்காவின் கிம் பண்டு மொழியில், *கிசோம்பா* என்பதற்கு *விருந்து நிகழ்ச்சி* எனப்பொருளாகும். ஆண்-பெண் இணைந்து ஆடும் கிசோம்பா நடனம், உலகில் மிகவும் கவர்ச்சியான நடனம் எனப்பெற்றது.   

தற்போது இந்நடனம்  போர்த்துக்கல், ஸ்பெயின், செர்பியா, ஐக்கிய இராச்சியம், போலந்து, டென்மார்க், சுவீடன், சுவிட்சர்லாந்து, பெல்ஜியம், லிதுவேனியா முதலான ஐரோப்பிய நாடுகளிலும் மற்றும் எகிப்து,  மெக்சிகோ, கனடா, ஐக்கிய அமெரிக்காவில் சில மாற்றங்களுடன் ஆடப்படுகிறது. 

## வரலாறு
காலனிய நாடுகளாக இருந்த ஆப்பிரிக்காவில், ஐரோப்பிய மற்றும் தென் - அமெரிக்கா நாடுகளின் குறிப்பாக அர்ஜெண்டினாவின் பண்பாட்டுத் தாக்கத்தின் விளைவாக, அங்கோலாவின் பாரம்பரிய *செம்பா* போன்ற நடனங்களில் ஆப்பிரிக்க இசையில், ஐரோப்பிய உடலசைவுகளுடன் கலந்த கிசோம்பா போன்ற நடன வகை  தோன்றியது.   

## மேற்கோள்கள்


## வெளி இணைப்புகள்
*  கிசோம்பா நடனம் - காணொளி
* கிசோம்பா நடனம் - காணொளி
*  கிசோம்பா நடனம் - காணொளி

பகுப்பு:நடனம்
பகுப்பு:அங்கோலா
ஆலோபார்ம் வினை

**ஆலோபார்ம் வினை** (*haloform reaction*) என்பது காரத்தின் முன்னிலையில் ஒரு மெதில் கீட்டோன் (R–CO–CH3 தொகுதியைக் கொண்ட மூலக்கூறு) முழுமையான ஆலசனேற்றம் அடைந்து ஆலோஃபார்ம் (CHX3, X ஒரு ஆலசன்) உருவாகும் வினையாகும். R என்பது அல்கைல் அல்லது அரைல் தொகுதியைக் குறிப்பதாகும். இந்த வினையானது, அசிட்டைல்  தொகுதியை  கார்பாக்சிலிக் அமில தொகுதியாக  மாற்றம் செய்யவும் அல்லது குளோரோஃபார்ம் (CHCl3), புரோமோஃபார்ம் (CHBr3), அல்லது அயோடோஃபார்ம் (CHI3) ஆகியவற்றை உருவாக்குவதற்கும் பயன்படுகிறது.
மையம்|370x370px|Haloform reaction scheme

## வினைவழிமுறை
முதல் படிநிலையில், அய்தராக்சைடு முன்னிலையில் ஆலசன் சிதைவடைந்து ஆலைடையும் ஐப்போஆலைடையும் தருகிறது.(உதாரணமாக புரோமினுடனான வினை தரப்பட்டுள்ளது. ஆனால், வினையானது, குளோரின் மற்றும் அயோடினுடன் ஒரே மாதிரியாகவே உள்ளது):\mbox{Br}_{2} + 2 \mbox{OH}^ ~ \rightarrow ~ \mbox{Br}^ + \mbox{BrO}^ + \mbox{H}_{2} \mbox{O}ஈரிணைய ஆல்ககால் வினையில் இருந்தால், அது ஐப்போஆலைட்டினால் கீட்டோனாக ஆக்சிசனேற்றமடைகிறது.:
மையம்|550x550px
ஒரு மெதில் கீட்டோன் இருந்தால், அது ஐப்போஆலைட்டுடன் மூன்று படிநிலைகளிலான செயல்முறையில் வினைபுரிகிறது:

**1.** கார நிலையில், கீட்டோன் கீட்டோ-ஈனால் இயங்கு சமநிலை மாற்றியத்தில் ஈடுபடுகிறது. ஈனோலேட்டானது, ஐப்போஆலைட்டினால், எலக்ட்ரான்  கவர்  தாக்குதலுக்கு ஆட்படுகிறது. (வழக்கமான +1 மின்சுமையுடன் ஒரு  ஆலசனைக் கொண்டது). 
: மையம்|400x400px
**2.** α நிலையானது முழுமையாக ஆலசனேற்றம் செய்யப்படும் போது, மூலக்கூறானது, அய்தராக்சைடினால், கருக்கவர் அசைல் பதிலீட்டு வினையினால், விடுபடும் தொகுதியானது −CX3 என்பதைக் கொண்டு, மூன்று எதிர்மின்னியைக் கவரும் தொகுதிகளால் நிலைத்தன்மை உடையதாக்கப்படுகிறது. மூன்றாவது படிநிலையில், −CX3 எதிரயனியானது ஒரு புரோட்டானை கரைப்பானில் இருந்தோ அல்லது முந்தைய படிநிலையில் உருவான கார்பாக்சிலிக் அமிலத்திலிருந்தோ கவர்ந்து கொண்டு ஆலோபார்மை உருவாக்குகிறது. குறைந்தபட்சம், ஒரு சில நேர்வுகளில், அமில நிலையில், வினை நிகழ்ந்தாலோ 
மற்றும் ஐப்போஆலைட்டு பயன்படுத்தப்படும் போதோ, (குளோரால் ஐதரேட்டு) இந்த வினையானது நிறுத்தப்பட்டு இடைநிலை விளைபொருளானது பிரித்தெடுக்கப்படுகிறது.  
: மையம்|500x500px

## மேற்கோள்கள்

பகுப்பு:கரிம-வேற்றணுப் பிணைப்பு உருவாகும் வினைகள்
பகுப்பு:வேதியியல் பரிசோதனைகள்
பகுப்பு:ஆலசனேற்ற வினைகள்
பகுப்பு:கரிம ஒடுக்க-ஏற்ற வினைகள்
பகுப்பு:பதிலீட்டு வினைகள்
குருசாமிபாளையம் சிவசுப்ரமணிய சுவாமி திருக்கோயில், நாமக்கல்

**குருசாமிபாளையம் சிவசுப்ரமணிய சுவாமி திருக்கோயில், நாமக்கல்** என்பது நாமக்கல் மாவட்டம் ராசிபுரம்  குருசாமிபாளையத்தில்  அமைந்துள்ளது.

## திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.  ஆகிய விழா நாட்களில் உற்சவங்கள் நடக்கிறது.

## திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## பிரார்த்தனை

## நேர்த்திக்கடன்

## வெளி இணைப்புகள்
* [ http://temple.dinamalar.com/New.php?id=1552 கோயில் பற்றி தினமலர் நாளிதழில்]

பகுப்பு:நாமக்கல் மாவட்டத்திலுள்ள முருகன் கோயில்கள்‎
சிர்மூர் இராச்சியம்

**சிர்மூர்** (**Sirmur**)  (also spelled as **Sirmor**, **Sirmaur**, **Sirmour**  or **Sirmoor**)  இந்தியத் துணைக்கண்டத்தில், ராஜபுத்திர குலத்தின் ஒரு பிரிவின் தலைவரான கரம் பிரகாஷ் என்பவரால் 1616ல் நிறுவப்பட்டது. இதன் தற்போதைய அமைவிடம், இந்தியாவின் இமாச்சலப் பிரதேச மாநிலத்தின் சிர்மௌர் மாவட்டம் ஆகும். சிர்மூர் இராச்சியத்தை ராஜபுத்திர குலத்தின் ஒரு பிரிவினர் ஆண்டனர். 

இமயமலையில் அமைந்த சிர்மூர் இராச்சியம் 1198 சதுர கிலோ மீட்டர் பரப்பளவு கொண்டது. இந்த இராச்சியத்தின் 1891 ஆம் ஆண்டு வருவாய் 300,000 ரூபாய் ஆகும்.

## வரலாறு
கோர்க்கா மன்னர் ராணா பகதூர் ஷாவின் ஆட்சிக் காலத்தில்,  சிர்மூர் இராச்சியம், கார்வால் மற்றும் குமாவுன் பகுதிகளை வென்று நேபாள இராச்சியத்துடன்  இணைக்கப்பட்டது.  

பின்னர் பொ.ஊ. 1814–16ல் நடைபெற்ற ஆங்கிலேய-நேபாளப் போரின் முடிவின் போது ஏற்பட்ட சுகௌலி உடன்படிக்கையின் படி, நேபாளிகள் கைப்பற்றிருந்த சிர்மூர்  இராச்சியம் உட்பட கார்வால், குமாவுன் மற்றும் சிக்கிம் பகுதிகள் பிரித்தானிய இந்தியாவிற்கு  வழங்கப்பட்டது. 

சிர்மூர் இராச்சியம் 1816 முதல் பிரித்தானியாவின் இந்தியப் பேரரசிற்கு  ஆண்டுதோறும் கப்பம் கட்டும் சுதேச சமஸ்தானமாக, இந்திய விடுதலை வரை இருந்தது. பின்னர் 1948ல் சிர்மூர் இராச்சியம், இந்தியாவுடன் இணைக்கப்பட்டது.

## ஆட்சியாளர்கள்

## இதனையும் காண்க
* இந்திய மன்னராட்சி அரசுகளின் பட்டியல்
* சுதேச சமஸ்தானம் 
* நேபாள இராச்சியம்
* ஆங்கிலேய-நேபாளப் போர்
* கோர்க்கா நாடு
* குமாவுன் இராச்சியம்
* கார்வால் இராச்சியம்
* கார்வால் கோட்டம்
* குமாவுன் கோட்டம்

## மேற்கோள்கள்

## வெளி இணைப்புகள்
*

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:உத்தராகண்ட வரலாறு
பகுப்பு:இந்தியாவின் மன்னராட்சிகள்
கெல்லி குரூசு

**கெல்லி குரூசு** *(Kelle Cruz)* ஓர் அமெரிக்க வானியற்பியலாலர். இவர்பழுப்புக் குறுமீன்களின் ஆய்வில் சிறப்புத் தகைமை பெற்றவர். இவர் இப்போது நியூயார்க் நகரில் உள்ள அண்டர் கல்லூரியில் உதவிப் பேராசிரியராகப் பணிபுரிகிறார். பழுப்புக் குறுமீன்களின் ஆய்வு வழியாக, புறச் சூரியக் குடும்பக் கோள்களைப் புரிந்து கொள்வதோடு புடவியின் வான்படம் வரையலாம் என நம்புகிறார். இவர் கூறுகிறார், "நான் இதன்வழி புத்துலகத்தையும் வட அமெரிக்காவையும் கண்டுபிடித்தவர்களைப் போல பால்வெளிபற்றிய சிறுபகுதி ஆய்வால் பால்வெளி முழுமையை அரிய முயல்கிறேன்."

## மேலும் படிக்க
* Kelle L. Cruz, J. Davy Kirkpatrick, and Adam J. Burgasser, The Astronomical Journal 137 3345  *YOUNG L DWARFS IDENTIFIED IN THE FIELD: A PRELIMINARY LOW-GRAVITY, OPTICAL SPECTRAL SEQUENCE FROM L0 TO L5*

## வெளியீடுகள்
# 2MASS 22344161+4041387AB: A Wide, Young, Accreting, Low-mass Binary in the LkHa233 Group 
# Measuring Tiny Mass Accretion Rates Onto Young Brown Dwarfs. 
# Young L. Dwarfs Identified in the Field: A Preliminary Low-Gravity, Optical Spectral Sequence from L0 to L5. 
# A Sample of Very Young Field L Dwarfs and Implications for the Brown Dwarf "Lithium Test" at Early Ages 
# The Brown Dwarf Kinematics Project (BDKP)I. Proper Motions and Tangential Velocities for a Large Sample of Late-type M, L, and T Dwarfs  

## தகைமைகளும் விருதுகளும்
# சுபிட்சர் ஆய்வுநல்கை, 2007 
# தேசிய அறிவியல் அறக்கட்டளை வானியல், வானியற்பியல் முதுமுனைவர் ஆய்வுநல்கை, 2004 
# தேசிய அறிவியல் அறக்கட்டளை ஆய்வுநல்கை, 2001 
# தேசிய அறிவியல் அறக்கட்டளை பட்ட ஆராய்ச்சி ஆய்வுநல்கை (தகைமை அறிவிப்பு), 2000 
# APS கூட்டுக்குழுமச் சிறுபான்மை அறிஞர், 1998 & 1999

## மேற்கோள்கள்

பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
சாங் கியோங்கே

**கியோங்கே சாங் (Kyongae Chang)** (, பிறப்பு: செப்டம்பர் 5, 1946) ஒரு தென்கொரிய வானியற்பியலாளர் ஆவார். இவர் ஈர்ப்பு வில்லை ஆய்வுக்காகவும் சாங்-இரெப்சுடல் வில்லை கண்டுபிடிப்புக்காகவும் பெயர்பெற்றவர்.

சாங் சியோவுல்லில் பிறந்தார். இவர் இரும விண்மீன்களின் வானளக்கையியலில் பீட்டர் வான் தெ கேம்ப். வுல்ப் தியேத்தர் கைண்ட்சு ஆகிய பேராசிரியர்களோடு சுப்பிரவுல் வான்காணகத்தில் இணை ஆய்வாளராக 1969 முதல் 1971 வரையில் பணிபுரிந்தார். இவர் 1975 இல் இருந்து 1980 வரையில் அம்பர்கு பலகலைக்கழகத்தில் சாங் இரெப்சிடல் வில்லைகள் ஆய்வில் ஈடுபாட்டார். இதன் முதன்மை முடிவு 1979 இல் ஈர்ப்பு வில்லை கண்டுபிடிக்கப்பட்டதும் இயற்கை இதழில் (*[[Nature (journal)|Nature]]*) வெளியிடப்பட்டது.

இவர் கொரியாவுக்கு 1985 இல் மீண்டும் வந்து சியோங்யூ பல்கலைக்கழகத்தில் பேராசிரியர் ஆனார்.

## மேற்கோள்கள்

## வெளி இணைப்புகள்
*Partial list of publications  at ScientificCommons
*Kyongae Chang at the IAU

பகுப்பு:1946 பிறப்புகள்
பகுப்பு:தென்கொரிய வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
கிளைமொழித் தொடர்மம்

** கிளைமொழித் தொடர்மம்** (dialect continuum) அல்லது **கிளைமொழிச் சங்கிலி** (dialect chain) என்பது, சில புவியியல் பகுதிகளில் பேசப்படும் மொழி வகைகளின் பரம்பலைக் குறிக்கும். இதில், அண்மையில் அமையும் வகைகள் மிகக் குறைவான வேறுபாடுகளைக் கொண்டிருக்கும். தூரம் அதிகரிக்கும்போது, வேறுபாடுகள் அதிகமாக இருக்கும், நீண்ட தொலைவினால் பிரிக்கப்பட்டிருக்கும் மொழிகளுக்கிடையே புரியும்திறன் இல்லாதிருக்கும். இந்நிலைமைக்கு எடுத்துக்காட்டாக இந்திய-ஆரிய மொழிகளைப் பேசும் இந்தியாவின் சில பகுதிகளையும்; மேற்கு ஆப்பிரிக்காவில் மத்திய பெனின், கிழக்கு டோகோ, நைஜீரியா என்பவற்றுக்கு இடைப்பட்ட பகுதிகளையும்; மக்ரெப் பகுதியையும் கொள்ளலாம். வரலாற்றில், போர்த்துக்கல், தென் பெல்ஜியம் (வல்லோனியா), தென் இத்தாலி ஆகியவற்றுக்கு இடையிலான பகுதி; பிளான்டர்சுக்கும், ஆசுத்திரியாவுக்கும் இடைப்பட்ட பகுதி போன்ற ஐரோப்பாவின் பல பகுதிகளிலும் இது நிகழ்ந்துள்ளது. லென்னர்ட் புளூம்ஃபீல்ட் இதற்குக் **கிளைமொழிப் பகுதி** என்னும் பெயரைப் பயன்படுத்தினார். சார்லசு எஃப். ஒக்கட் இதை **L- தொகுதி** என்றார்.

புத்தாக்கங்கள் அவை தொடங்கிய இடத்தில் இருந்து அலை வடிவில் பரவுவதால், கிளைமொழித் தொடர்மங்கள் பொதுவாக நீண்டகாலம் ஓரிடத்தில் வாழும் வேளாண் மக்களின் பகுதிகளில் காணப்படுகிறது. இவ்வாறான நிலைமைகளில், வகைகளின் படிமுறை வகைப்பாடு நடைமுறைச் சாத்தியமானது அல்ல. பதிலாக, கிளைமொழியியலாளர்கள் கிளைமொழித் தொடர்மப் பகுதியில் காணப்படும் பல்வேறு மொழி அம்சங்களின் வேறுபாடுகளை, இந்த அம்சங்கள் வேறுபடும் பகுதிகளுக்கு இடையில் "வழக்கெல்லைக்கோடு" என அழைக்கப்படும் கோட்டை வரைவதன் மூலம் நிலப்படத்தில் குறிக்கின்றனர்.

20 ஆம் நூற்றாண்டின் தொடக்கத்தில் இருந்து, தேசிய அரசுகளின் முக்கியத்துவம் மேலோங்கி அவற்றின் பொதுமொழி, கிளைமொழித் தொடர்மத்தை உருவாக்கியிருந்த பொதுமொழி  அல்லாத பிற கிளைமொழிகளை அகற்றியதால், எல்லைகள் சடுதியானவையாகவும், தெளிவாக வரையறுக்கப்பட்டவையாகவும் காணப்படுகின்றன.

## கிளைமொழிப் புவியியல்

கிளைமொழியியலாளர்கள், வெவ்வேறு அம்சங்கள் தொடர்பான வேறுபாடுகளை நிலப்படங்களில் பதிவு செய்கின்றனர். இவ்வாறான நிலப்படங்களைச் சேர்த்து மொழியியல் நிலப்படநூல் உருவாக்கப்படுகிறது. முதன் முதலாக 1888 இல், பள்ளி ஆசிரியர்களிடம் நடத்திய அஞ்சல்வழி ஆய்வை அடிப்படையாகக் கொண்டு, ஜார்ஜ் வெங்கர் என்பவர் செருமன் கிளைமொழிகளுக்கான நிலப்படநூலொன்றை வெளியிட்டார். 1902-1910 காலப்பகுதியில் வெளியான "பிரான்சு மொழியியல் நிலப்படநூல்" பயிற்றப்பட்ட களப்பணியாளர்களைப் பயன்படுத்துவதில் முன்னோடியாக விளங்கியது.

இரண்டாம் நிலை ஆய்வுகள், பல்வேறு மாற்றுருவங்களின் பரம்பலைக் காட்டும் விளக்க நிலப்படங்களை உள்ளடக்கக்கூடும். இந்த நிலப்படங்களில் காணப்படும் பொதுவான அம்சம் "வழக்கெல்லைக்கோடு" ஆகும். இது, குறித்த அம்சம் ஒன்றின் வேறுபட்ட மாற்றுருவங்கள் வலுப்பெற்றுக் காணப்படும் பகுதிகளை வேறுபடுத்திக் காட்ட வரையப்படுகிறது.

கிளைமொழித் தொடர்மம் ஒன்றில், வகைகளுக்கிடையே படிப்படியான மாற்றத்தை வெளிப்படுத்தும் விதமாக, வழக்கெல்லைக்கோடுகள் பரந்து காணப்படும். பல அம்சங்களின் வழக்கெல்லைக்கோடுகள் ஒன்றன்மேலொன்று அமைவது, வலுவான கிளைமொழி எல்லையைக் குறிக்கும். இது, புவியியல் தடைகளின்மீதோ, நீண்ட காலம் இருக்கும் அரசியல் எல்லைகளின்மீதோ ஏற்படலாம். பிற இடங்களில் ஒன்றையொன்று வெட்டும் வழக்கெல்லைக் கோடுகளும், சிக்கலான வடிவங்களும் காணப்படலாம்.

## மேற்கோள்கள்

பகுப்பு:மொழியியல்
மானூர் பெரியாவுடையார் கோயில், திண்டுக்கல்

**மானூர் பெரியாவுடையார் கோயில்** தமிழ்நாட்டில் திண்டுக்கல் மாவட்டத்திலுள்ள தொப்பம்பட்டி வட்டாரத்தில் மானூர் ஊராட்சியில் அமைந்துள்ளது. கோயில் தினமும் காலை 6 மணி முதல் பகல் 11 மணி வரையும், மாலை 4 மணி முதல் இரவு 8 மணி வரையும் செய்வதற்காகத் திறந்திருக்கும்.
 
## தெய்வங்கள்
* விநாயகர்
* முருகன் உடன் வள்ளி, தெய்வானை 
* ஐயப்பன்
* தட்சணாமூர்த்தி 
* காலபைரவர் 
* விஷ்ணு துர்க்கை
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்

## முக்கிய பண்டிகைகள்
இங்கு தமிழ் புத்தாண்டு, சித்ரா பவுர்ணமி, திருவாதிரை,பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி, ஆங்கிலப் புத்தாண்டு, பிரதோஷம், வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம், சஷ்டி விரதம் போன்ற விழாக்கள் சிறப்பாகக் கொண்டாடப்படுகிறது.

## மேற்கோள்கள்
* கோயில் தகவல் பற்றி தினமலர் நாளிதழ்

பகுப்பு:திண்டுக்கல் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
இந்திய அரசு காசாலை, கொல்கத்தா

**இந்திய அரசு காசாலை, கொல்கத்தா** (**India Government Mint, Kolkata)** 1757 ஆம் ஆண்டில் முதன்முதலில் நிறுவப்பட்டது, இது பழைய கோட்டையில் உள்ள பிளாக் ஹோலை அடுத்த கட்டடத்தில் அமைந்துள்ளது. இங்கிருந்த அஞ்சல் அலுவலகம் இன்றும் உள்ளது.   இது கல்கத்தா மின்ட் என்று அழைக்கப்பட்டது. இந்த ஆலையில் இருந்து வந்த நாணயங்கள், முர்ஷிதாபாத் என்ற பெயரைக் கொண்டிருந்தன. 

## இரண்டாவது ஆலை
1790 ஆம் ஆண்டில் இங்கிலாந்தில் இருந்து கொண்டுவரப்பட்ட நவீன இயந்திரங்களைக் கொண்டு இரண்டாவது காசாலை நிறுவப்பட்டது. இது ஜில்லெட் கப்பல் கட்டிட தளத்தில் அமைக்கப்பட்டது, இந்த ஆலையில் இருந்து  வந்த நாணயங்களும், முர்ஷிதாபாத் என்ற பெயரையே கொண்டிருந்தன.

## மூன்றாவது ஆலை
[thumb|பழைய வெள்ளி காசாலைக் கட்டடம், 60 ஸ்ட்ராண்ட் சாலை, கொல்கத்தா. இப்போது அது [மத்திய சேமக் காவல் படை|மத்திய சேமக் காவல்படையின் இருப்பிடமாக உள்ளது.]]
1824 ஆம் ஆண்டு மார்ச் மாதம், கல்கத்தாவின் மூன்றாவது காசாலை ஸ்ட்ராண்ட் சாலையில் அமைக்கப்பட்டது. இது  1829 ஆகத்து 1 முதல் உற்பத்தியைத் தொடங்கியது. 1835 ஆம் ஆண்டு வரை முத்துஷிதாபாத்  என்ற பெயரிலேயே இங்கு நாணயங்கள் வெளியிடப்பட்டன. இந்த மூன்றாவது காசாலைக் கட்டிடத்தின் வடிவமானது  கிரீஸின் ஏதென்ஸில் உள்ள அதீனா ஆலயத்தின் வடிவமைப்பை அடிப்படையாகக் கொண்டு கட்டப்பட்டது, இது பொதுவாக பார்த்தினன் என அழைக்கப்படுகிறது.

இந்த ஆலைகளின் நாணய உற்பத்தித் திறன் ஒரு நாளைக்கு 300,000 முதல் 600,000  வரை ஆகும்.   1860 ஆம் ஆண்டில், செப்பு நாணயங்கள் உற்பத்திக்கு என தனியாக வெள்ளி நாணய உற்பத்தி ஆலைக்கு வடக்கே கட்டடம் கட்டப்பட்டது இது "காப்பர் மின்ட்" எனப்பட்டது.

## மேலும் காண்க
* இந்திய ரூபாய்

## மேற்கோள்கள்

## வெளி இணைப்புகள்
* India Government Mint, Kolkata

பகுப்பு:நாணயவியல்
பகுப்பு:கொல்கத்தா
பகுப்பு:இந்திய நாணய ஆலைகள்
இந்திய அரசு காசாலை, மும்பை

thumb|300x300px|காசாலையைச் சித்தரிக்கும் அஞ்சல் அட்டை.
**இந்திய அரசு காசாலை, மும்பை** (*India Government Mint, Mumbai)* என்பது இந்தியாவில் உள்ள நான்கு காசாலைகளில் ஒன்று ஆகும். இது மும்பை நகரத்தில் அமைந்துள்ளது. இந்த ஆலை 1829 ஆண்டில் மும்பை மாகாண ஆளுநரால் நிறுவப்பட்டது. நினைவு மற்றும் வளர்ச்சி சார்ந்த நாணயங்களின் உற்பத்தியே இக்காசாலையின் முதன்மையான வேலையாகும். இந்த ஆலை   தென் மும்பையில் உள்ள  இந்திய ரிசர்வ் வங்கியின்  எதிரில்  உள்ளது. 

துவக்கத்தில் இது பம்பாய் மாகாண ஆளுநரால் நிர்வகிக்கப்பட்டது, பின்னர் 1876 ஆம் ஆண்டு மே 18 ஆம் தேதி நிதி அமைச்சகத்தின் தீர்மானம் 247 இன்படி இந்திய அரசாங்கத்தின் கட்டுப்பாட்டுக்கு கொண்டுவரப்பட்டது. 

பகுப்பு:நாணயவியல்
பகுப்பு:இந்திய நாணய ஆலைகள்
இந்திய அரசு காசாலை, நொய்டா

**இந்திய அரசு காசாலை, நொய்டா** (**India Government Mint, Noida)**, என்பது இந்தியாவில் உள்ள நான்கு காசாலைகளில் ஒன்றாகும். இது உத்திரப் பிரதேச மாநிலம் நொய்டாவில் செயல்பட்டு வருகிறது. இந்த ஆலையில் 1988 சூலை 1 முதல் நாணயங்கள் தயாரிக்கப்படுகின்றன. 1947 இல் இந்திய சுதந்திரத்துக்குப் பிறகு இந்தியாவில் துவக்கப்பட்ட ஒரே காசாலை இது ஆகும். இது இந்தியாவில் முதல் துருவேறா எஃகு நாணயங்களை தயாரித்து, அதன் சொந்த நாட்டிற்கான நாணயங்களை உற்பத்தி செய்வதல்லாமல், மற்ற நாடுகளுக்கும் நாணயங்களை தயாரிக்கிறது.

## வரலாறு
இந்தியாவின் உத்திரப் பிரதேச மாநிலம் நொய்டாவில் ஒரு காசாலையை நிறுவ இந்திய அரசு 1984 ஆம் ஆண்டு,  முடிவு செய்தது. இந்தியாவில் அதிகரித்து வரும் நாணயங்களின் தேவையை பூர்த்தி செய்யும் விதமாக ஆண்டுக்கு 2,000 மில்லியன் நாண உற்பத்தி திறன் கொண்டதாக இந்த புதிய காசாலை நிறுவப்பட்டது. இந்த ஆலை  1988 ஆம் ஆண்டு சூலை 1 ஆம் தேதி தன் உற்பத்தியைத் துவங்கி, இந்தியாவின் முதல் துருவேறா எஃகு நாணயங்களை தயாரித்தது.

## காசாலைக் குறியீடு
நொய்டா ஆலையில் தயாரிக்கப்படும் நாணயங்களில் தயாரித்த ஆண்டுக்குக் கீழே ஒரு தனித்த குறியீடாக ஒரு சிறிய அல்லது பெரிய புள்ளி (**<big>°</big>** or **o**) இடப்படுகிறது.
[மையம்|thumb|200x200px|[ரூபாய் நாணயத்தில் இடப்பட்ட நொய்டா ஆலைக் குறியீடு.]]

## தயாரிப்பு
இந்த ஆலையில் இந்தியாவிற்கான நாணயங்களை தயாரிப்பது தவிர, தாய்லாந்து மற்றும் டொமினிக்கன் குடியரசு ஆகியவற்றுக்கான நாணயங்களையும் தயாரித்துள்ளது.  2012 ஏப்ரல் மாதத்தில் இருந்து ஆலையில் இரவுப் பணியிலும் உற்பத்தி துவங்கப்பட்டுள்ளது. 

## மேற்கோள்கள்

பகுப்பு:நாணயவியல்
பகுப்பு:இந்திய நாணய ஆலைகள்
புனித கிறிஸ்தோபர்

**புனித கிறிஸ்தோபர்** (, *Ágios Christóforos*) என்பவர் கிறிஸ்தவ பிரிவுகளில் மறைசாட்சியாக வணங்கப்படுபவர் ஆவார். இவர் மூன்றாம் நூற்றாண்டில் வாழ்ந்த உரோமை பேரரசர் தெசியு (ஆட்சிக்காலம் 249–251) அல்லது பேரரசர் இரண்டாம் மேக்சிமுஸ் தாசியு (அட்சிக்காலம் 308–313) என்பவரால் கொல்லப்பட்டிருக்கலாம். எவ்வாறாயினும் இவருக்கு செலுத்தப்படும் வணக்கம் மிகவும் பின் நாட்களிலேயே தொடங்கியதொன்றாகும். இது மேற்கத்திய திருச்சபையில் மத்திய காலத்தின் பிற்பகுதியில் பரவத் தொடங்கியது. எனினும் இவரின் பெயரால் ஏழாம் நூற்றாண்டு முதலே மடங்களும் ஆலயங்களும் கட்டப்பட்டன.

இவர் உண்மையிலேயே வரலாற்றில் வாழ்ந்த நபரா அல்லது இப்பெயர் பலரை குறிக்கப் பயன்படுத்தப்பட்ட சொல்லா என்பது குறித்து அறிஞரிடையே ஒத்த கருத்தில்லை.

கிரேக்கத் தொன்மவியலின் சாயலில் அமைந்த ஒரு மரபுவழி கதையின்படி இவர்  கிறிஸ்துவை தன் தோளில் சுமந்து ஆற்றை கடக்க உதவியதாக நம்பப்படுகிறது.  ஆகவே இவர் பயணம் செய்வோருக்கு பாதுகாவலராக கருதப்படுகிறார்.

## மேற்கோள்கள்


பகுப்பு:251 இறப்புகள்
பகுப்பு:கிறித்தவப் புனிதர்கள்
ஆதவன் தீட்சண்யா

**எஸ். எம். இரவிச்சந்திரன்** என்ற இயற்பெயர் கொண்ட **ஆதவன் தீட்சண்யா -** Aadhavan Dheetchanya (பிறப்பு: 6 மார்ச் 1964). ஒரு தமிழ்நாட்டு எழுத்தாளர் ஆவார். தமிழ்நாடு முற்போக்கு எழுத்தாளர் கலைஞர்கள் சங்கத்தின் (தமுஎகச) பொதுச்செயலாளராகவும், தமிழ்நாடு தீண்டாமை ஒழிப்பு முன்னணியின் மாநிலத் துணைத்தலைவராகவும் பணியாற்றி வருகிறார். கவிஞர், எழுத்தாளர் என பன்முகங்களுடன் அறியப்படுகிறார். புதுவிசை கலாச்சாரக் காலாண்டிதழின் மதிப்புறு ஆசிரியராகவும் செயல்பட்டார்.

## தொடக்க வாழ்க்கை
அன்றைய பிரிக்கப்படாத சேலம் மாவட்டம் ஈச்சம்பாடியைச் சேர்ந்த இரத்தினம்மாவுக்கும் உத்தமசோழபுரத்தைச் சேர்ந்த மாரியப்பனுக்கும் 6 மார்ச் 1964 அன்று பிறந்தார் ஆதவன் தீட்சண்யா. இவர்பின் பிறந்தோர் அறுவர். அரூருக்கும் சேலத்துக்கும் இடைப்பட்ட அலமேலுபுரம் என்கிற சிற்றூர் சார்ந்த ஒண்டிக்கொட்டாயில் (நிலத்தில் தனியாக உள்ள வீடு) வளர்ந்தார்.

## கல்வி
பன்னிரண்டாம் வகுப்பு வரை பாப்பிரெட்டிப்பட்டி பள்ளியில் பயின்ற தீட்சண்யா, பின் தருமபுரி அரசினர் கலைக் கல்லூரியில் இளங்கலை கணிதம் பயின்றார்.

## பணி
கல்லூரியில் முதலாமாண்டு படிக்கும்போதே தொலைபேசி இயக்குநர் பணிக்குத் தேர்வானார்.

## இலக்கியப்பணி
இளமையில் *[[மாலைமதி]]* உள்ளிட்ட கேலிச் சித்திர நூல்களை மட்டுமே வாசித்தும் சிற்சில சமயங்களில் சிறார் நடையில் எழுதியும் வந்த தீட்சண்யா, கல்லூரிக்காலத்தில் தனக்கு  அறிமுகமான சண்முகம் என்ற அரசு ஊழியர் அளித்த ஊக்கத்தால் தணிகைச்செல்வன் இயற்றிய *ஒரு சமூகசேவகி சேரிக்கு வந்தாள்* என்ற கவிதைத் தொகுப்பை வாசிக்கத் தொடங்கினார். இது தனக்கு இலக்கிய உலகுக்கான ஒரு "பெரிய திறப்பு" எனவும் குறிப்பிட்டார்.

### கவிதைத் தொகுப்புகள்
* புறத்திருந்து (1996)  (தமுஎகச  ஓசூர் கிளை)
* பூஜ்ஜியத்திலிருந்து துவங்கும் ஆட்டம் (2003)
* தந்துகி
* ஆதவன் தீட்சண்யா கவிதைகள் (சந்தியா பதிப்பகம்)
* மிச்சமிருக்கும் ஒன்பது விரல்கள் (2016)
### சிறுகதைகள்
* எழுதவேண்டிய நாட்குறிப்பின் கடைசிப் பக்கங்கள் (2003) (சந்தியா பதிப்பகம்)
* இரவாகிவிடுவதாலேயே சூரியன் இல்லாமல் போய்விடுவதில்லை (2007) (சந்தியா பதிப்பகம்)
* ஆதவன் தீட்சண்யா சிறுகதைகள் (2008) (சந்தியா பதிப்பகம்)
* சொல்லவே முடியாத கதைகளின் கதை (2010)  (பாரதி புத்தகாலயம்)
* லிபரல்பாளையத்துக் கதைகள் (2012) (பூபாளம் புத்தகப் பண்ணை)
* நீங்கள் சுங்கச்சாவடியில் நின்றுகொண்டிருக்கிறீர்கள் (2016) (சந்தியா பதிப்பகம்) 
* கடுங்காலத்தின் கதைகள் 
### புதினங்கள்
* மீசை என்பது வெறும் மயிர் (2014)  (சந்தியா பதிப்பகம்)

### கட்டுரைகள்
* இட ஒதுக்கீடல்ல, மறு பங்கீடு 
* ஆகாயத்தில் எறிந்த கல் (2011)
* ஒசூர் எனப்படுவது யாதெனின் (2014) (மலைகள் பதிப்பகம்)
* இதுவொன்னும் பழைய விசயம் இல்லீங் சாமீ
* கடவுளுக்கு முன்பிருந்தே உலகம் இருக்கிறது (2016)
* எஞ்சிய சொல்
*தூர்ந்த மனங்களைத் தோண்டும் வேலை

### நேர்காணல்கள்
* நான் ஒரு மநுவிரோதி (2017) (சந்தியா பதிப்பகம்)

### திரைத்துறையில்
*காலா (2016-17)
*இரண்டாம் உலகப்போரின் கடைசி குண்டு (2018-19)

## தனி வாழ்க்கை
1993-ஆம் ஆண்டு மீனா என்பவரை மணந்தார். இவ்விணையருக்கு தீட்சண்யா என்ற மகள் பிறந்தபின் அவர் பெயரையும் இணைத்துக்கொண்டு 'ஆதவன் தீட்சண்யா' ஆனார்.

## மேற்கோள்கள்

## வெளி இணைப்புகள்
*வலைப்பக்கம்
*ஆதவன் தீட்சண்யா படைப்புகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கிருட்டிணகிரி மாவட்ட மக்கள்
பகுப்பு:தமிழக எழுத்தாளர்கள்
வகை (மொழியியல்)

மொழியியலில், **வகை** (variety) என்பது, குறித்த வடிவத்தைக்கொண்ட ஒரு மொழி அல்லது மொழித் தொகுதி ஆகும். இது, மொழிகள், கிளைமொழிகள், நடைகள், பிற மொழி வடிவங்கள் ஆகியவற்றையும் பொது வகையையும் உள்ளடக்கும். வெவ்வேறு வடிவங்களைக் குறிப்பதற்கு **வகை** என்னும் சொல்லைப் பயன்படுத்துவதன் மூலம், பொது மொழியுடன் மக்கள் அடையாளப் படுத்தக்கூடிய ***மொழி*** என்ற சொற்பயன்பாடும், பொது மொழியைவிட குறைவான மதிப்புக் கொண்டது அல்லது குறைந்த அளவு சரியானது என்று எண்ணப்படுகின்ற பொது மொழியல்லாத ***கிளைமொழி*** என்ற சொற்பயன்பாடும் தவிர்க்கப்படுகிறது.

## கிளைமொழிகள்
தனித்துவமான ஒலியியல், தொடரியல், சொற்கள் சார்ந்த பண்புகளைக் கொண்ட பிரதேச அல்லது சமூக மொழி வகையே கிளைமொழி என ஓ'கிரேடியும் மற்றவர்களும் வரைவிலக்கணம் தந்துள்ளனர். குறித்தவொரு பிரதேசத்தில் பேசப்படும் வகை பிரதேசக் கிளைமொழி என்று அழைக்கப்படுகின்றன. அத்துடன், இனக் குழுக்கள் (இனக் கிளைமொழிகள்), சமூக பொருளாதார வகுப்புக்கள் (சமூகக் கிளைமொழிகள்), அல்லது பிற சமூக அல்லது பண்பாட்டுக் குழுக்களுடன் தொடர்புள்ள கிளைமொழிகளும் உள்ளன.

## பொது வகைகள்
பெரும்பாலான மொழிகள் பொது வகையைக் கொண்டுள்ளன. பகுதிச் சட்டவகை அதிகார அமைப்புகள் அல்லது பள்ளிகள் அல்லது ஊடகங்களைப் போன்ற சமூக நிறுவனங்கள் ஏதோவொரு வகையைத் தெரிவுசெய்து பொது வகையாக முன்னிலைப் படுத்துகின்றன. பொது வகைகள், பிற பொதுவல்லாத வகைகளைவிடக் கூடிய மதிப்புக் கொண்டவையாக இருப்பதுடன், அம்மொழி பேசுவோரால் பொது வகையே சரியானது என்ற எண்ணமும் உள்ளது. பொது வகைத் தேர்வு எழுந்தமானமானது என்பதால், அம்மொழி பேசும் சமூகத்தால் பெரு மதிப்பு அளிக்கப்படுகிறது என்ற அளவிலேயே பொது வகையைச் "சரியானது" எனக் கொள்ளலாம். ரால்ஃப் அரோல்ட் பசோல்ட் சொல்வதுபோல், "பொது மொழி, இயலுமான அளவுக்குச் சிறப்பாக அமைந்த மொழியியல் அம்சங்களின் சேர்க்கையாகக் கூட இல்லாதிருக்கலாம். பொதுவான சமூக ஏற்பே அதற்கு செயற்படக்கூடிய எழுந்தமானமான தரத்தை வழங்குகிறதேயொழிய அதன் இயல்புகளின் உள்ளார்ந்த மேன்மை அல்ல."

## மேற்கோள்கள்

பகுப்பு:மொழியியல்